open-index/open-wikipedia-markdown huggingface dataset:
Musikkåret 1863

## Hendelser
* 30. september – Georges Bizets opera, *Les pêcheurs de perles* *([[Perlefiskerne]])* har premiere ved Théâtre Lyrique i Paris
* 4. november – Hector Berlioz opera *Trojanerne* har premiere ved Théâtre Lyrique i Paris

## Fødsler

|-
|rowspan=1|Februar 
|19. || Emánuel Moór ||  || komponist ||align=center| 68 || align=center| 1931 ||
|-
|rowspan=3|Mars 
|8. || Ellen Gulbranson ||  || sanger ||align=center|83 || align=center|1947 || 
|-
|20. || Ernesto Nazareth ||  || komponist, pianist ||align=center|70 || align=center| 1934 ||
|-
|23. || Hugo Kaun ||  || komponist ||align=center| 69 ||align=center| 1932 ||
|-
|rowspan=1|April
|19./17. || Felix Blumenfeld ||  || komponist, pianist ||align=center| 67 ||align=center| 1931 ||
|- 
|rowspan=1|Mai 
|12. || Charles Bordes ||  || komponist ||align=center| 46 || align=center| 1909 ||
|-
|rowspan=3|Juni 
|2. || Felix von Weingartner ||  || komponist, dirigent ||align=center| 78 || align=center| 1942 ||
|-
|5. || Arthur Somervell ||  || komponist ||align=center| 73 || align=center|  1937 ||
|-
|16. || Paul Antonin Vidal ||  || komponist ||align=center| 67 || align=center| 1931 ||
|-
|rowspan=1|August
|16.|| Gabriel Pierné ||  || organist, dirigent og komponistav romantisk musikk ||align=center| 73 || align=center| 1937 ||
|-
|rowspan=1|September
|15. || Horatio William Parker ||  || komponist ||align=center| 56 || align=center| 1919 ||
|-
|rowspan=1|November
|1. || Alfred Reisenauer ||  || komponist ||align=center| 43 || align=center| 1907 ||
|-
|rowspan=1|Desember 
|7.  || Pietro Mascagni ||  || komponist ||align=center| 81 || align=center| 1945 || 
|}

## Dødsfall

|-
|rowspan=1|April
|8. || Joseph Netherclift ||  || komponist ||align=center| 70 || align=center| 1792 ||
|-
|rowspan=1|Juni 
|7. || Franz Gruber ||  || komponist, komponisten av *Stille natt* ||align=center| 75 || align=center| 1787 ||
|-
|rowspan=1|August
|5. || Adolf Friedrich Hesse ||  tysk || komponist ||align=center| 53 || align=center| 1809 ||
|}
## Bildegalleri

Franz Xaver Gruber.jpg|Franz Gruber(1787–1863)
Pietro Mascagni 2.jpg|Pietro Mascagni(1863–1945)


## Referanser


## Eksterne lenker
*
Janusansikt

**Janusansikt** viser til den romerske guden Janus. Vokteren av portene og telene i det gamle Roma. Et symbol på både inn- og utgang. Janusansiktet har altså to ansikter, ett vendt bakover og ett vendt fremover. Dette for å symbolisere alt som er splittet og tvetydig, både de positive og negative aspektene ved en sak eller handling.
Ingeborg Moen Borgerud

**Ingeborg Moen Borgerud** (født 29. desember 1949) er en norsk advokat og tidligere politiker (Ap). Hun er spesialist på arbeidsrett og er partner i advokatfirmaet Arntzen de Besche.

Borgerud ble cand.jur. i 1973 og fikk møterett for Høyesterett i 2008. Hun har også en mastergrad fra universitetet i Leicester i England fra 1993. Hun har vært dommerfullmektig ved Oslo skifterett (1973–1976), og har siden vært ansatt som konsulent hos Sivilombudsmannen og Justisdepartementet og som advokat i Akershus fylkeskommune og LOs juridiske avdeling.

Fra 1992 til 1996 var hun statssekretær i Justisdepartementet. Hun ble partner i Advokatfirmaet Arntzen, Underland & Co i 1996; fra 2001 er hun partner i Arntzen de Besche. Borgerud har blant annet vært advokat for Ingunn Yssen under konflikten med Gerd-Liv Valla.

Hun var leder for Arbeidslivslovutvalget, som la grunnlaget for dagens arbeidsmiljølov. Videre var hun styreleder i NSB fra 2004 til 2014.

## Publikasjoner
* Arbeidsrett, særlig om omstilling i offentlig sektor (2007, Universitetsforlaget) 
* Obligatorisk tjenestepensjon – pensjon til alle (2006) 
* Trends in European Social Policy 

## Referanser


## Eksterne lenker
*
Mulen

**Mulen** er et boligområde i strøket Ladegården i Bergen, like syd for Sandviken. Mulen ligger rundt Mulelvens gamle løp, med Christinegård i nord, Meyermarken i vest, Fjellveien i øst og Mathismarken i sør. Mulen utgjøres av de øvre delene av Øvre Sandviksveien, Gutenbergsveien, den nederste delen av Persenbakken, samt Mulesvingen opp til Fjellveien.

Området nevnes av og til som en del av «Hødden», men det opprinnelige Hødden-området ligger lenger mot sør.

## Navnet «Mulen»
Navnet «Mulen» henspiller kanskje på omfattende mølledrift langs Mulelven frem til 1900-tallet. På 1200-tallet kaltes Mulelven og dalen den rant nedover henholdsvis *Mylnuelfr* og *Mylnudalr* - Mølleelven og Mølledalen. 

**Mulen** er også navnet på den sydligste delen av Sandviksfjellet, like nord for Skredderdalen, som markerer skillet mellom Sandviksfjellet og Fløyfjellet. En annen forklaring på navnet «Mulen» er at denne fjellsiden sett fra innseilingen til Bergen kan minne om en dyremule.

## Historie
Tidlig på 1300-tallet var området eid av lagmann Eindride Simonsson, som hadde gård, åker, eng, husdyr og mølle langs Mulelven. Siden ble Mulen en del av eiendommen Lille Sandviken (Småmøllen). I 1877 solgte eieren Christian Hagelsteen 1877 mulelvvassdraget til Bergen kommune, som ønsket å bygge ut vannforsyningen til den nordlige Fjellsiden.

## Bebyggelse
Ved siden av gammel grendebebyggelse rundt Mulebakken, er området i dag preget av flere yrkesbaserte boligbyggefellesskap fra 1910- og 1920-årene. Eksempler er Typografenes Boligfellesskap (Typebyen, bygget 1911-1912), Kommunefunksjonærenes Byggeselskap (1916) og Renovasjonsarbeidernes Boligselskap (1929). 

«Badstuen», som er klubbhuset til IL Varegg (fotball og orientering), ligger i muleområdet. Det samme gjør Mulebanen fotballbane og Mulesvingen barnehage, med lysthuspaviljongen Mon Plaisir like ved siden av.

## Administrasjon
Administrativt tilhører Mulen Bergenhus bydel i Bergen. Den er også grunnkrets 12010623 i Sandviken delområde i Bergen. Nabolaget har poststed 5034 Bergen.

## Eksterne lenker
* Bergen byleksikon på nett, om Mulen
Angela Davis

**Angela Yvonne Davis** (født 26. januar 1944 i Birmingham i Alabama i USA) er en amerikansk politisk aktivist og professor. Davis har særlig markert seg med et langt forfatterskap og som forkjemper for rettigheter for afro-amerikanere, kvinner, homofile og fengselsfanger. 

Hun har vært tilknyttet Black Panthers og var en fremtredende deltager i den amerikanske borgerrettighetsbevegelsen. Hun har vært medlem av det amerikanske kommunistparti, som hun senere har forlatt.

Davis ble involvert i den i USA meget omtalte kriminalsaken etter drapet på dommeren Harold Haley i 1970, da rettstekniske undersøkelser slo fast at Haley var blitt drept av skudd fra et skytevåpen som tilhørte Davis. Davis ble anholdt og fengslet etter en større ettersøkning, men ble senere frikjent for medvirkning til drapet. 

Davis var inntil 2008 professor ved University of California. Hun er en flittig debattant og taler, særlig ved grasrotarrangementer og tilsvarende fora. 

## Bibliografi
* *If They Come in the Morning: Voices of Resistance* (1971) ISBN 0-451-04999-3
* *Frame Up: The Opening Defense Statement Made* (1972)
* *Angela Davis: An Autobiography* (1974) ISBN 0-7178-0667-7
* *Women, Race and Class* (1981) ISBN 0-394-71351-6
* *Violence Against Women and the Ongoing Challenge to Racism* (1985) ISBN 0-913175-11-0
* *Women, Culture and Politics* (1989) ISBN 0-679-72487-7
* *Blues Legacies and Black Feminism: [[Gertrude "Ma" Rainey]], [[Bessie Smith]], and [[Billie Holiday]]* (1999) ISBN 0-679-77126-3
* *The Angela Y. Davis Reader* (1999) ISBN 0-631-20361-3
* *Are Prisons Obsolete?* (2003) ISBN 1-58322-581-1
* *Abolition Democracy: Beyond Prisons, Torture, and Empire* (2005) ISBN 1-58322-695-8

## Referanser


## Eksterne lenker
* 
* 
* 
*
Etappene i Giro d’Italia 2009

**Etappene i [[Giro d'Italia 2009]]** – oversikt over resultater og sammenlagtstilling.

## Lørdag 9. mai - 1. etappe: [[Venezia]] - [[Venezia]], 20.5&nbsp;km (Lagtempo)

## Søndag 10. mai - 2. etappe: [[Jesolo]] - [[Trieste]], 156 km

## Mandag 11. mai - 3. etappe: [[Grado]] - [[Valdobbiadene]], 200 km

## Tirsdag 12. mai - 4. etappe: [[Padova]] - [[San Martino di Castrozza]], 165 km

## Onsdag 13. mai - 5. etappe: [[San Martino Di Castrozza]] - [[Alpe di Siusi]], 125 km

## Torsdag 14. mai - 6. etappe: [[Brixen]] - [[Mayrhofen]] ([[Østerrike]]), 248 km

## Fredag 15. mai - 7. etappe: [[Innsbruck]] ([[Østerrike]]) - [[Chiavenna]], 244 km

## Lørdag 16. mai - 8. etappe: [[Morbegno]] - [[Bergamo]], 209 km

## Søndag 17. mai - 9. etappe: [[Milano]] - [[Milano]], 160 km

## Tirsdag 19. mai - 10. etappe: [[Cuneo]] - [[Pinerolo]], 262 km

## Onsdag 20. mai - 11. etappe: [[Torino]] - [[Arenzano]], 214 km

## Torsdag 21. mai - 12. etappe: [[Sestri Levante]] - [[Riomaggiore]], 60,6 km (Tempo)

## Fredag 22. mai - 13. etappe: [[Lido di Camaiore]] - [[Firenze]], 176 km

## Lørdag 23. mai - 14. etappe: [[Campi Bisenzio]] - [[Bologna]], 172 km

## Søndag 24. mai - 15. etappe: [[Forlì]] - [[Faenza]], 159 km

## Mandag 25. mai - 16. etappe: [[Pergola (italiensk by)|Pergola]] - [[Monte Petrano]], 237 km

## Onsdag 27. mai - 17. etappe: [[Chieti]] - [[Blockhaus]], 83km

## Torsdag 28. mai - 18. etappe: [[Sulmona]] - [[Benevento]], 182 km

## Fredag 29. mai - 19. etappe: [[Avellino]] - [[Vesuv]], 164 km

## Lørdag 30. mai - 20. etappe: [[Napoli]] - [[Anagni]], 203 km

## Søndag 31. mai - 21. etappe: [[Roma]], 15,5 km ([[temporitt|tempo]])

## Se også
*Etappene i Giro d'Italia 2008
*Etappene i Giro d'Italia 2007
Arkeologiåret 1863

**Arkeologiåret 1863** er en oversikt over blant annet utgravninger, fødte og avdøde personer med tilknytning til arkeologi i 1863.

## Ekspedisjoner
* Édouard Lartet og Henry Christy begynner sammen utforskningen av huler i Vézèredalen, i Sør-Frankrike.

## Utgravinger
* Utgravninger i Efesos av John Turtle Wood starter.
* William Copeland Borlase overvåker utgravninger av den gjenoppdagede forhistoriske bosetting og fogou ved Carn Euny i Cornwall.

## Publiseringer
* Samuel Fergusons *[[Ogham]] Inscriptions in Ireland, Wales and Scotland* blir publisert posthumt.
* Utgivelsen av *Zeitschrift für ägyptisches Sprache und Altertumskunde* starter.

## Funn
*Runesteinen fra For kirke blir gjenfunnet. Den har da vært ansett som tapt siden 1643.
*Nike fra Samothrake blir funnet ved Samothraki av Charles Champoiseau. Den er litt usikkert datert til 190 f.Kr. og er nå ved Musée du Louvre, Paris.
* Nydamskipet blir funnet i Danmark av Conrad Engelhardt.

## Hendelser
* Anthropological Society of London blir dannet
* *Zeitschrift für ägyptische Sprache und Altertumskunde* grunnlegges av Heinrich Karl Brugsch.

## Fødsler
* 15. januar – Frederic George Kenyon, britisk papyrolog og museumsdirektør (død 1952)
* 15. februar – Christian Blinkenberg, dansk arkeolog (død 1948)
* 4. juli - Hugo Winckler, tysk arkeolog og språkforsker (død 1913)
* 9. juli - Siegfried Sudhaus, tysk klassisk filolog og papyrolog (død 1914)
* 13. juli – Margaret Murray, britisk egyptolog og antropolog (død 1963)
* 5. oktober - Ludwig Borchardt, tysk egyptolog og arkitekt (død 1938)

## Dødsfall
* 27. januar – Edward Robinson, bibelforsker og arkeolog fra USA (født 1794)
* 15. februar – Domenico Lo Faso Pietrasanta, italiensk arkitekt, arkeolog og skribent (født 1783)
* 10. april – Domenico Spinelli, italiensk samler og arkeolog (født 1788)
* 10. juni – Delphine Philippe-Lemaître, fransk historiker, arkeolog, botaniker og poet (født 1798)
* 14. september – Agénor Azéma de Montgravier, fransk arkeolog og soldat (født 1805) 
* 17. september – Charles Robert Cockerell, britisk arkitekt og arkeolog (født 1788)
* 23. oktober – Kyriakos Pittakis, gresk arkeolog (født 1798)
* 31. oktober – Joseph von Arneth, østerriksk arkeolog og numismatiker (født 1791)
* 4. november – Robert Hay, skotsk oppdagelsesreisende, antikvar og tidlig egytolog (født 1799)
*William Barclay Turnbull, skotsk antikvar (født 1811)


Fil:Josef Arneth.jpg|Joseph von Arneth, Litografi av Adolf Dauthage, 1856(1791–1863)
Fil:Charles Robert Cockerell.jpg|Charles Robert Cockerell(1788–1863)
Fil:Serradifalco-Portrait.jpg|Domenico Lo Faso Pietrasanta(1783–1863)
Fil:Ludwig borchardt.jpg|Ludwig Borchardt(1863–1938)


## Referanser
Ravneberget fort

**[[Ravneberget fort]]** ligger nord for Sarpsborg og inngår som en del av Sarpsborg befestninger sammen med Greåker fort og Sarpsborg østre- og Vestre batteri. Formålet skulle være å hindre overgang fra øst over Glomma ved Sarpsborg.

Fortet ble vedtatt bygd i 1907 og sto ferdig i 1910. Det besto av kanonstillinger i nedsprengte brønner, jernbane med en mindre kanon, fjellanlegg, ammunisjonsmagasin, lagerbygninger og forlegninger. Fortet var omgitt av piggtrådsperringer med porter og sluser. 

Ravneberget var i mange år hovedkvarter for Heimevernet, HV-01, men er nå overtatt av Sarpsborg kommune og drives som Ravneberget fengsel for kvinnelige innsatte. Anlegget er fredet.

## Kilder
* ''Landsverneplan for Forsvaret'': Ravneberget fort

## Litteratur
* Linn, Kurt Ole:* Forsvarsverk langs Glomma – en lokalhistorisk veiviser gjennom Østfold*, 1998
* Nasjonale Festningsverk: *Grensebefestningene i Østfold og Akershus 1905*, «Ravneberget fort» s. 24-25. 2005.

## Eksterne lenker
* 
*
Transportsentralen Asker og Bærum

**Transportsentralen Asker og Bærum** (TAB) er et norsk selskap som forvalter og administrerer transport og logistikktjenester. Firmaet ble stiftet i 1938 og har hovedkontor i Rud i Bærum. TAB har en bilpark på mer enn 115 biler; varebiler, skapbiler, kranbiler, tippbiler, containerbiler, trekkvogner, gravemaskiner, hjullastere og andre spesialbiler. Materiellet eies og drives av selskapets bileiere.
TAB har egen bensinstasjon og vaskehaller. Vaskehallene, en for maskinvask og en for manuell bilvask, tar også store vogntog.  

## Historie
I 1938 tok en gruppe bileiere (vognmenn) initiativet til etableringen av et kjørekontor i Bærum. Kontoret hadde en beskjeden begynnelse og besto av et enkelt kontor i en bensinstasjon på Stabekk. I løpet av få år ble kjørekontoret utvidet og «Bærum Transportsentral AL» var et faktum.

Behovet for transport var stort i løpet av 1950- og 1960-tallet. Asker hadde sitt eget kjørekontor på denne tiden, og var den naturlige samarbeidspartner for Bærum. I 1967 ble begge sentralene slått sammen til en ny sentral, som fikk navnet «Transportsentralen Asker og Bærum AL».

Med hovedkontoret på Drammensveien 339 og et filialkontor i Asker var «TAB» etablert. Etter ferdigstillelse av et nybygg på Rud i 1984 ble filialen i Asker nedlagt og alt konsentrert om det nye lastebilsenteret på Rud. 

Transportsentralen Asker og Bærum ble i 2005 organisert som et konsern med *TAB Holding AS* som morselskap med *Transportsentralen Asker og Bærum AS (TAB)*, *TAB Anlegg AS* og *TAB Eiendom AS* som datterselskaper. I 2016 gjennomførte selskapet en fusjon, ved at eiendomsselskapet ble innlemmet i TAB Transportsentralen Asker og Bærum (morselskapet). 

## Konsernet
Eivind Karikoski er daglig leder i selskapene.

### TAB Transportsentralen Asker og Bærum AS
TAB Transportsentralen Asker og Bærum AS, på folkemunne kalt TAB, er morselskapet, med TAB Anlegg AS som datterselskap. Selskapets formål er å eie og forvalte aksjer i selskaper som driver regnskaps- og administrativ bistand, markedsundersøkelser, transport, formidling av transport og bearbeiding av masser, i selskap som eier og forvalter faste eiendommer, og drifter bensinstasjoner.

### TAB Anlegg AS
TAB Anlegg AS har som formål av blant annet drift av avfallsanlegg og foredling av masse og avfall som leveres til avfallsanlegget. Videre har TAB Anlegg AS virksomhet i mottak av avfallet samt transport av ferdigproduserte varer som pukk, stein, sand og grus.

## Eksterne lenker
* Transportsentralen Asker og Bærum; hjemmesider
Isesjøbatteriet

**[[Isesjøbatteriet]]** ligger på Bjørnåsen nord for Isesjøen i Sarpsborg kommune. Batteriet ble bygget i 1902 som et forberedt stillingsområde for Posisjonsartilleriet. Batteriet har standplass for ni kanoner bak et lavt brystvern. Det er formet som en åpen V med avkuttet spiss. Venstre fløy med front mot veien ved Øby og høyre fløy med front mot Ise stasjon. Plassen mellom fløyene er planert som en større plass med orienteringsbord og flaggstang. 

Isesjøbatteriet skulle dekke områdene øst for Glomma inkludert veien fra Ise stasjon retning Skjeberg.

Batteriet, batteriveien opp fra Østre Spydevoll gård og orienteringsbordet er intakt og godt bevart. Anlegget er fortsatt eiet av Forsvaret og er fredet.

På 50-tallet bygget Hjemmevernet (HV) en mindre hytte inne på batteriområdet, *HV-hytta*. Denne er ikke lenger i bruk av HV og hytta disponeres og driftes nå av Sarpsborg O-lag og Varteig OL.

En kommer til batteriet enten ved å følge batteriveien fra Østre Spydevold eller på blå-merket, dels bratt, sti fra skytebanen ca. 500m sydvest for batteriet. En bør parkere ved skytebanen. 

## Kilder
*''Nasjonale Festningsverks nettsted'': Isesjøbatteriet
* ''Landsverneplan for Forsvaret'': Isesjøbatteriet 
*Sarpsborg O-lag om hytta på Bjønnåsen/Isesjø batteri

## Eksterne lenker
* Tur-kart til batteriet
* Flyfoto hvor en kan skimte batteriets U-form
* 


File:Isesjo_Battery,_Flagg.JPG|I bakgrunnen brystvernet mot Ise stasjon
File:Isesjo Battery, Table.JPG ‎|Batteriets orienteringsbord med brystvernet bak.
File:Isesjo Battery, Cottage.JPG |HV-hytta fra ca. 1950. Nå Sarpsborg O-lag. Legg merke til siktebordet i skyggen
Malekus ortografi

**Malekus ortografi** beskriver forsøkene på å gi det chibchanske språket maleku en rettskriving til bruk i litteratur, undervisning og forskning. Språket har ingen offisiell rettskriving, men lingvister har utarbeida enkelte varianter, såkalte «praktiske alfabeter», som skiller seg lite fra hverandre.

Maleku er et språk med få brukere, og ifølge Adolfo Constenla Umaña er utviklinga av et alfabet svært viktig for at språket skal overleve, for med et skriftsystem kan man publisere litteratur på malekuenes eget språk, og på den måten stimulere dem til å bevare språket og kulturen sin.

## Fonemer i maleku
### Konsonanter

I tillegg har språket tatt til seg ytterligere fire konsonantfonemer som brukes i lånord fra spansk: , ,  og 

### Vokaler

## Alfabet
De ulike praktiske alfabetene som har blitt utvikla for maleku, har svært få variasjoner seg imellom. Hovedforskjellen er hvordan de representerer fonemet . Constenla Umaña har valgt å skrive det som  før vokalene *e* og *i*, og som  ellers, på samme måte som i spansk. Han mener dette gjør det enklere for de malekutalende å lære seg skriftspråket, ettersom alle også kan spansk. Andre lingvister har valgt å skrive fonemet  som , i samsvar med det internasjonale fonetiske alfabetet. Disse har imidlertid utvikla alfabetet kun som et hjelpemiddel i forskninga.

I hovedsak følger malekualfabetet den spanske ortografien i de tilfellene hvor lyden fins i begge språk. Lyden  representeres med , ettersom den lignende lyden  ikke forekommer i maleku. Bokstaven *h* brukes til å danne digrafer for lydene som ikke fins i spansk:  skrives som , og  som . Lange vokaler markeres med en akutt aksent.

Den følgende oversikten viser hvilke bokstaver som brukes for å representere de ulike fonemene i maleku, i de praktiske alfabetene til Sarah Gudschinsky, Kenneth L. Pike og Adolfo Constenla Umaña.

### Konsonanter

### Vokaler

## Litteratur
*
Adolfo Constenla Umaña

**Adolfo Constenla Umaña** (født 14. januar 1948 i San Jose i Costa Rica, død 7. november 2013) var en costaricansk lingvist og filolog. Han hadde doktorgrad i lingvistikk fra University of Pennsylvania, hvor han presenterte studiet sitt om komparativ fonologi i chibchanske språk. Han var seinere tilsatt ved Universidad de Costa Rica. Constenla Umaña var spesialist på indianske språk i det sørlige Mellom-Amerika, og har stått for mange av de viktigste bidragene i forskninga på chibchanske språk. Han ga ut en rekke bøker, i tillegg til et stort antall artikler. Han gjorde også svært omfattende studier av enkeltspråk, blant annet maleku.

Siden 1995 var han medlem av det costaricanske språkakademiet.

## Referanser


## Eksterne lenker
* Adolfo Constenla Umaña hos Academia Costarricense de la Lengua
Allan Kirkland Soga

**Allan Kirkland Soga** (født 1862, død 1938) var en sørafrikansk redaktør. Han var av xhosafolket. 

## Bakgrunn
Han var yngste sønn av Tiyo Soga (journalist, prest, oversetter og komponist), og den skotske kvinnen Janet Burnside. De tre andre brødrene var Jotello Festiri Soga som ble den første xhosa-talende veterinærkirurg. Han gjorde et markant arbeid i forbindelse med en epidemi av kvegpest (rinderpest) i 1897. William Anderson Soga ble misjonær og lege, og arbeidet ved Miller Mission Station. John Henderson Soga ble misjonær og forfatter. Han ble den første xhosa-historiker.

## Biografi
Soga tok nok utdannelse til å bli utnevnt som magistrat. Han ble senere avsatt. Han arbeidet senere for et arbeidsbyrå, og som veiinspektør i Transkei.

I 1884 stiftet John Tengo Jabavu den innflytelsesrike avisen *Imwo Zabantsundu* (*Black opinion*) i King Williams Town. I 1897 ville ikke Jabavu ta i mot et tilbud fra Cecil John Rhodes om politisk støtte. Rhodes gikk da til Allan Kirkland Soga, og hjalp han med å etablere den rivaliserende avisen Izwi Labantu (Folkets røst). *Imwo Zabantsundu* ble nedlagt i 1898.

Soga var med å etablere African National Congress (ANC) i 1912. Han etablerte også *Bantu Union*, et forbund for velgere i området rundt Cape.  

## Kilder
* Dictionary sahistory.org.za: Allan Kirkland Soga
Shagrat

**Shagrat** er en skikkelse fra J.R.R. Tolkiens Ringenes Herre. Han var kaptein i kommando av Urukhai på tårnet av Cirith Ungol, et utsiktstårn som voktet et forrædersk pass i Mordor.

Etter funnet av en bevisstløs Frodo nær Hutulas hule, satte Shagrat og Gorbag Frodo i det høyeste rommet i tårnet. Mens de to søkte gjennom Frodos ting, oppstod en krangel over den svært verdifulle mithril-skjorten. Krangelen som førte til en kamp mellom orkene og Urukhaiene i tårnet, der nesten alle orkene ble drept, og kulminerte i at Shagrat drepte den sårede Gorbag. Shagrat flyktet deretter med Frodos eiendeler, som senere ble fremvist av Saurons Munn som antatte bevis på at Frodo fremdeles satt i fangenskap.
J.F. Willumsens museum

**J.F. Willumsens Museum** er et museum i Frederikssund i Danmark, nordvest for og ikke langt fra København. Museet er et kunstmuseum viet kunstneren Jens Ferdinand Willumsen (1863–1958). Det ble åpnet i 1957. Museet drives av Frederikssund kommune.

Museet er oppført i 1957. Det ble tegnet av arkitekt Tyge Hvass, og utvidet i 2005 med en tilbygning tegnet av arkitekt Theo Bjerg. 

Museet viser Willumsens malerier, tegninger, grafikk, keramikk, skulpturer, fotografier og arkitektur. Dessuten ineholder museet Willumsens omfattende samlinger av kunst, især malerier, blant annet fra europeisk middelalder og renessanse.

## Direktører
* 1973&ndash;1990 og 1993&ndash;2006: Leila Krogh 
* 2007&ndash;2017: Annette Johansen
* 2017&ndash; : Lisbeth Lund

## Referanser


## Eksterne lenker
*
Tyge Hvass

**Tyge Hvass** (1885–1963) var en dansk funksjonalistisk arkitekt som blant annet tegnet Danmarkshuset i Paris og New York, Lundeskovsvej 26 & 31 i Studiebyen og J.F. Willumsens museum i Frederikssund.

Hvass var murersvenn i Ålborg, gikk ut fra Aalborg tekniske skole i 1905 og ble tatt opp på Kunstakademiets Arkitektskole i København 1906. Han var ansatt hos Anton Rosen i tidsrommet 1908&ndash;16, var konduktør hos Hother Paludan på Aalborg amtssykehus i en periode 1910&ndash;11, og hos Emanuel Monberg etter 1916.

I 1919 foretok han oppmålinger på Dansk Vestindia. Fra 1922 hadde Hvass eget arkitektkontor.

## Utstillingsarkitektur

Hvass' virke lå i en årrekke innenfor utstillingsarkitekturen. Han var konduktør for Rosen på Danmarkspaviljongen på Verdensutstillingen i San Francisco i 1915  og konduktør for professor Kay Fisker ved oppføringen av den danske bygningen
på Verdensutstillingen i Paris 1925, arkitekt for den danske utstillingen «Pressa» i Köln i 1927 og for den danske utstilling på Brooklyn Museum, New York 1928 samt for den danske bygningen på Verdensutstillingen i Barcelona i 1929, Antwerpen 1930, Brussel 1935, Paris 1937 og New York 1939. Han var også arkitekt for mange utstillinger i Danmark, bl.a. Landbrugets jubilæumsudstilling 1938 og »Skibet« 1949.

## Utmerkelser
Hvass mottok Gerickes legat i 1907, K.A. Larssens legat i 1909, 1915 og 1925, *Hors de concours* ved Verdensutstillingen i Paris i 1925, Theophilus Hansens legat i 1929 og i 1938 fikk han Eckersbergmedaljen. Han ble utnevnt til æresborger i New York City i 1939. Hvass ble tildelt  Dannebrogordenen.

## Referanser
Kasakhstansk tenge

**Kasakhstansk tenge** er den offisielle valutaen i Kasakhstan.
 1000 tenge commemorative banknote for 2010 year – the Chairmanship of Kazakhstan in OSCE
Glads vei (Oslo)

**Glads vei** (1-49, 2-68) er en vei på Grefsen i Bydel Nordre Aker i Oslo. Den går fra Kjelsåsveien, krysser Grefsenveien og går videre til Grefsen kirkegård.

Veien er oppkalt etter proprietær Fredrik Glad (1760–1840), stortingsmann 1815-1816. Han eide Vestre Grefsen gård fra 1784 og drev papirmølle ved Akerselva fra 1798.

Veinavnet benyttes for øvrig som betegnelse på et av stoppestedene for trikken på Kjelsåsbanen.

## Litteratur
* ''Nord i Aker gjennom 10&nbsp;000 år'', Historielaget Grefsen – Kjelsås – Nydalen 2004, ISBN 82-303-0167-0
* 

## Eksterne lenker
*
Theo Bjerg

**Theo Bjerg** (født 6. august 1936 i København, død 29. januar 2019) var en dansk arkitekt og professor ved Kunstakademiets Arkitektskole.

Han mottok i 1998 Statens Kunstfonds hædersydelse.
 
## Priser (utvalg)
* 1998 – Eckersbergmedaljen
* 1967 – C.F. Hansen-medaljen

## Eksempler på realiserte arbeider
* Sættedammen i Ny Hammersholt, sør for Hillerød. 
* Domus Vista Park III i samarbeide med Palle Dyreborg
* Ombygging og tilbygg til J.F. Willumsens museum i Frederikssund.

## Referanser


## Eksterne lenker
*
Saudiarabisk rijal

**Saudiarabisk rijal** er valutaen i Saudi-Arabia.

Rijal ble innført som pengeenhet i 1928 og erstattet osmansk pjaster. Verdien ble satt lik Maria-Teresia-daler, som også hadde vært benyttet i området. I 1976 ble rijalen inndelt i underenheten halala.


Fil:SaudiArabiaP18-10Riyals-(1977)-donatedth f.jpg|10-rijalseddel fra 1977 med bilde av kong Faisal
Fil:SaudiArabiaP25-100Riyals-(1984)-donatedth f.jpg|100-rijalseddel fra 1984 med portrett av kong Fahd


## Referanser
Afanasij Fet

**Afanasij Afanasjevitsj Fet** (født 5. desember 1820, død 3. desember 1892) var en russisk poet.

Han var sønn av en tysk mor, som forlot sin ektemann for å gifte seg med adelsmannen Afanasij Sjensjin, og det var fra moren Fet hadde sitt tyske navn. Den ortodokse kirke nektet å godkjenne ham som en adelsmann, på grunn av sin uekte fødsel, og hele sitt liv kjempet Fet for å få adelstittelen og navnet etter faren. I 1873 fikk han det etter godkjennelse av tsar Aleksander II, men da var han allerede kjent som poeten Fet, og det er med dette navnet han blir husket.

Fet var en forløper for retninger innen modernismen, med sin knappe stil og utstrakte bruk av substantiv og adjektiv på bekostning av verb. Symbolister som Bely og Ivanov utviklet dette videre. Fet trodde på kunsten for kunstens egen skyld.

## Referanser


## Eksterne lenker
* Afanasy Fet. Poems (noen av Fets dikt, på russisk)
Stor-Finland

**Stor-Finland** (finsk: *Suur-Suomi*, estisk: *Suur-Soome*, svensk: *Storfinland*) var en irredentistisk tanke innenfor høyreorienterte miljøer i Finland før og under andre verdenskrig. Begrepet er beslektet med pan-finnisisme. Blant organisasjoner var *Det akademiske Karelen-selskapet*, som hadde den senere finske presidenten Urho Kekkonen som medlem. Tanken om et Stor-Finland var et finsk uttrykk for den nasjonalisme som var utbredt i Europa før andre verdenskrig. 

Tanken var å samle de folkene som angivelig hadde en kulturell nærhet finsk folk og kultur, og de mest ytterliggående synspunktene inkluderte, foruten de områdene som da var finske, også Øst-Karelen, Estland, Ingermanland, Finnmark og deler av Tornedalen. Grensene kunne også gå ved Kvitsjøen, Onega, Svir og Neva. Litt mer moderate krefter foreslo grensedragning ved Sestra til Finskebukta.

Tanken om et Stor-Finland sto sterk i tiden etter den finske uavhengigheten i 1917, men ble i hovedsak forlatt etter nederlaget i fortsettelseskrigen i 1944. Den finske framrykkingen under fortsettelseskrigen var innenfor Stor-Finlands rammer.

## Se også
* Den finske fare
Tina Modotti

**Tina Modotti** (født **Assunta Adelaide Luigia Modotti Mondini** 16. eller 17. august 1896, død 5. januar 1942) var en italiensk fotograf, modell, skuespiller og politisk aktivist. Tina Modotti ble født i Udine i Friuli i Italia i 1896, og hun bodde i Italia de første seksten årene av livet sitt. Da hun var seksten flyttet hun til sin far i San Francisco i California i USA. Deretter flyttet hun til Mexico, der hun døde i 1942.

Tina Modotti skal ha blitt introdusert til fotofaget mens hun bodde i Italia fordi onkelen hennes drev et fotostudio. Hun videreutviklet evnene sine etter at hun flyttet til USA, der faren hennes drev et studio i San Francisco. Mens hun bodde i San Francisco møtte hun Edward Weston, og han utviklet hennes evner både når det gjelder kunstfotografi og dokumentasjon.

## Referanser


## Eksterne lenker
*
Kunståret 1957

**Kunståret 1957** er en oversikt over hendelser, fødte og avdøde kunstnerpersonligheter i 1957.

## Hendelser
*J.F. Willumsens museum blir åpnet i Frederikssund, Danmark som et kunstmuseum dedisert til Jens Ferdinand Willumsens kunst.
*Den Malmöbaserte gruppen Imaginisterna, med blant andre Max-Walter Svanberg, oppløses.
*Jacobprisen etableres i 1957 i Oslo. Den deles nå ut av Norsk Form årlig til formgivende kunstnere (arkitektur, interiør, landskap, kunsthåndverk, produkt, industri og grafikk).
*Chicagos Litauiske samfunn åpner Čiurlionis kunstgalleri.
*Bokkunstprisen deles ut for første gang.

## Verk

*Maurice Boitel – *The Hens*
*Paul-Émile Borduas – *Étoile noire*
*Arthur Boyd – *Dreaming Bridegroom 1*
*Yves Klein – *Aerostatic Sculpture (Paris)*. 
*Isamu Noguchi – *Endless Coupling*
*Clyfford Still – *1957-D No. 1*

## Utstillinger
….
## Priser
*Archibaldprisen: Ivor Hele – *Self Portrait*
*Bokkunstprisen: Reidar Johan Berle, tegner og grafiker
*Caldecott-medaljen:  Marc Simont –  *A Tree Is Nice*
*Eckersbergmedaljen
**Albert Gammelgaard, maler  
**Karl Bovin, maler  
**Helge Holmskov, billedhugger
*Jacobprisen: Jacob Prytz, gullsmed, og Willy Johansson, glassdesigner
*Lunningprisen
**Hermann Bongard, Norge
**Erik Höglund, Sverige
*Wynneprisen: L. Scott Pendlebury for *Constitution Dock, Hobart*

## Dødsfall

## Referanser


## Eksterne lenker
*
Karl IX

**Karl IX** kan vise til flere konger:

*Karl IX av Frankrike (1550&ndash;1574) konge av Frankrike fra 1560
*Karl IX av Sverige (1550&ndash;1611), konge av Sverige fra 1604
Stillehavsbarlind

**Stillehavsbarlind** (*Taxus brevifolia*) er et tre i barlindslekten, som inngår i barlindfamilien. Treet vokser i det nordvestlige USA og vestre Canada langs kysten av Stillehavet, inn til Idaho i sørøst. Treet blir 10-15 meter høyt og opptil 50 cm i diameter. Barken er brun skjellaktig, bladene møregrønne. Bærene er røde eller oransje-røde.

Planten er **giftig**. Det kjemoterapeutiske stoffet Paclitaxel stammer fra *Taxus brevifolia*, og brukes i behandling av kreft i bryst, eggstokker og lunge. Bruken har ikke truet denne arten, fordi det er funnet andre måter å ekstrahere stoffet fra deler av andre og mer utbredte *Taxus*-arter, men uregistrert høsting av bl.a himalayabarlind i India og Kina kan trolig medvirke til at arter der trues av hogst og utrydning.

## Eksterne lenker
*
Sumatrabarlind

**Sumatrabarlind** (latin: *Taxus sumatrana*) er et tre i barlindslekten, som inngår i barlindfamilien. Treet vokser i Afghanistan, Tibet, Nepal, Vietnam, India, Burma og Kina, i opptil 3.100 meters høyde. Det finnes også i nasjonalparker i taiwan og Pakistan.

Treet blir 10-14 meter høyt. Bladene står i to rader langsmed kvisten og er spiralsnodd. Bladene har en blek gulgrønn farge ytterst, og er lyse under. Barken er grårød skjellaktig. Bærene er røde eller oransje-røde.

Planten er **giftig**. Indiske braminer markerer en rødbrun sirkel i pannen ved å blande olje med den knuste barken av *Taxus sumatrana*.

## Eksterne lenker
*
Himalayabarlind

**Himalayasbarlind**  (latin: *Taxus wallichiana*) er et tre i barlindslekten, som inngår i barlindfamilien. Treet vokser i Afghanistan, Himalayaog sørvestre Kina, opp til 3&nbsp;500 meters høyde Treet blir 15-20 meter høyt. Barken er brun skjellaktig, bladene er spiralsnodd i to rader og er svakt sigdformede, de blir brune etter 3-4 år. Bærene er røde eller oransje-røde, konglene er runde og henger under bladene om våren.

Planten er **giftig**. Det kjemoterapeutiske stoffet Paclitaxel stammer fra både *[[Taxus brevifolia]]* og, i mindre grad, fra himalayabarlind. Det brukes i behandling av kreft i bryst, eggstokker og lunge.Uregistrert høsting i India og Kina kan trolig medvirke til at barlindarter der trues av hogst og utrydning.

## Eksterne lenker
*
1. divisjon fotball for kvinner 2004

**1. divisjon fotball for kvinner 2004** besto av ti lag fra ni fylker. Liungen og Larvik rykket ned fra Toppserien 2003, og Fart og Bamble rykket opp. Kattem og Liungen rykket opp, mens Skeid og Haugar rykket ned. Første serierunde ble spilt 24. april, mens siste serierunde ble spilt 2. oktober.

## Tabell

## Eksterne lenker
* Norges Fotballforbund - 1. divisjon kvinner 2004
Kasprowy Wierch

**Kasprowy Wierch** (polsk), eller **Kasprov vrch** (slovakisk), er et fjell i De vestlige Tatrafjellene på grensen mellom Polen og Slovakia.

I 1910 ble Kasprowy et populært skifjell. Fra den polske siden ble det bygget en taubane til toppen mellom 1935–1936, og denne er den eldste av sitt slag i Europa. I 1938 ble det bygget en værstasjon og et observatorium på toppen. På toppen har det også blitt bygget en restaurant.

## Referanser


## Eksterne lenker
*
Trikkehallen (Bergen)

**Trikkehallen** ligger i Thormøhlensgate 23 i bydelen Møhlenpris i Bergen. Trikkehallen eies av Bergen kommune og brukes i dag av Bergen Tekniske Museum. Anlegget består av en rekke ulike bygninger. Hovedbygningene er trikkehallen, garasjebygningen og omnibusverkstedet. Nærmeste nabo er Trikkebyen, som er boliger for sporveisfunksjonærene.

## Trikkeanlegget
Bergen Elektriske Sporvei AS ble etablert i 1897 og vognhallen ble oppført etter arkitekt Schak Bulls tegninger årene 1912–1913. Bygningen ble oppført i mur og har tre tårn på 7-8 meter. Trikkehallen inneholdt verkstedshall, smie, administrasjon og leilighet på loftet. 
Hallen ble utvidet etter tegninger av arkitekt Jens Munthe Bull i 1915–1917 og 1937–1938. Garasjebygget ble også tegnet av Jens Munthe Bull i 1920–1921. Trikken var eneste landgående, offentlige transportmiddel i Bergen fram til 1928, da de første bussrutene ble opprettet. Omnibussverkstedet ved trikkehallen ble tegnet i 1931, men ikke oppført før 1940.

## Fredning
Bergen kommune overtok bedriften i 1917 og i 1990 vedtok Bergen Bystyre planer som innebar at trikkehallen skulle rives. Kulturminnemyndighetene anbefalte at trikkehallen skulle reguleres til spesialområde bevaring. I 1994 fredet Riksantikvaren trikkenhallen, garasjebygningen og gårsplassen mellom bygningene med brostein og trikkespor.

## Planer
Venneforeningen og museet er etterhvert i besittelse av flere trikker. En av disse kjøres foreløpig bare noen få hundre meter, det vil si så langt som resterende kjøreledning og skinnegang tillater.  Kjøringen foregår vanligvis på søndager vår, sommer og høst. Planen er å bruke alle gategravinger på den opprinnelige strekningen Møhlenpris – Engen til å få lagt tilbake eller få nylagt skinnegangen med skinner overtatt fra Trondheim. Det gjenstår pr. 
høsten 2017 arbeid på skinnegang utenfor ved Johanneskirken og kjøreledninger på traseen. Dette ventes å bli fullført i løpet av vinteren 2017/2018.

## Eksterne lenker
* Bergen Tekniske Museum
* Histos 
* Eldre foto
*
Rudy Sarzo

**Rudy Sarzo** (født **Rodolfo Maximiliano Sarzo Lavieille Grande Ruiz Payret y Chaumont** 18. november 1950 i Havanna på Cuba) er en cubansk-amerikansk heavy metal-bassist. Sarzo var bassist i Blue Öyster Cult fra 2008 til 2012, og har tidligere spilt med blant andre Ozzy Osbourne, Quiet Riot, Whitesnake og Dio.

## Diskografi
**Med Ozzy Osbourne**
* 1982 *[[Speak of the Devil]]*  
* 1987 *[[Ozzy Osbourne & Randy Rhoads: Tribute |Tribute]]*  
**Med Quiet Riot**
* 1983 *Metal Health*  
* 1984 *Condition Critical*  
* 1999 *Alive and Well*
* 2001 *Guilty Pleasures*  
**Med Whitesnake**
* 1989 *Slip of the Tongue*  
**Med M.A.R.S. (MacAlpine/Aldridge/Rock/Sarzo)**
* 1986 ''Project: Driver'' 
**Med Manic Eden**
* 1994 *Manic Eden*  
**Med Michael Angelo Batio**
* 2005 *Hands Without Shadows – Tribute to Randy*  
**Med Dio**
* 2006 *Holy Diver – Live*  
**Med Bassinvaders**
* 2008 *Hellbassbeaters*  
**Med Tim «Ripper» Owens**
* 2009 *Play My Game*

## Eksterne lenker
* 
* 
* 
*
Arkeologiåret 1957

**Arkeologiåret 1957** er en oversikt over blant annet utgravninger, fødte og avdøde personer med tilknytning til arkeologi i 1957.

## Utgravinger
*1957–1961 – Ralph Solecki ved Shanidar, Irak.

## Funn
* Høyre arm av Laokoon-gruppen.
* Ban Chiang.

## Andre hendelser
* Vikingskipshuset fullføres i det de siste delene av funnene fra Oseberghaugen kommer på plass.
* Tidsskriftet Skalk gis ut for første gang.

## Fødsler

## Dødsfall

 
## Referanser
Arkitekturåret 1957

**Arkitekturåret 1957** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1957.

## Bygninger
*Internasjonalt
**Interbau-prosjektet i Vest-Berlin blir fullflørt.
*Norge
**Tveit kirke på Askøy, Vestland, tegnet av Torgeir Alvsaker. Erstattet med et nytt kirkebygg i 2017. 

## Priser
* AIA-gullmedaljen – Ralph Walker; Louis Skidmore.
* De neuhausenske premier, arkitektur: Jørgen Rasmussen
* Eckersbergmedaljen, arkitektur
**Jørn Utzon  
**Erik Christian Sørensen  
* C.F. Hansen-medaljen – Mogens Jørgensen
* Royal Gold Medal – Alvar Aalto.
* Prix de Rome, arkitektur: (ukjent).

## Fødsler
….
## Dødsfall
1. divisjon fotball for kvinner 2003

**1. divisjon fotball for kvinner 2003** besto av ti lag. Sandviken og Byåsen rykket ned fra Toppserien 2002, og Amazon Grimstad og Kattem rykket opp fra 2. divisjon før sesongen begynte. Etter avsluttet sesong rykket Sandviken tilbake til Toppserien i følge med årets norgesmester Medkila. Vålerenga og Haugar rykket ned.

Første serierunde ble spilt 26. april, mens siste serierunde ble spilt 4. oktober. Sesongens største seier var Sandviken – Nittedal, som endte 10-1 til Sandviken. Den mest målrike kampen var Skeid – Byåsen (10-2), mens den minst målrike var Nittedal-Fortuna, som var den eneste 0-0-kampen.

## Tabell

## Eksterne lenker
* Norges Fotballforbund - 1. divisjon kvinner 2003
Sørsand

**Sørsand** ligger på yttersida av Skogsøya i Øksnes kommune i Nordland. Selve Sørsandvika, den store sandstranda, ligger åpent og eksponert til mot storhavet. Neset litt lenger nord, hvor den gamle bebyggelsen ligger, er mer beskyttet bak holmer og skjær. Her var ett av Vesterålens største fiskevær rundt 1900, med fiskemottak, hus og kapell, men etter at alle flyttet derfra i 1956 ble husene revet, og lite er igjen av bebyggelsen i dag.

For å komme seg til Sørsand er man avhengig av egen båt fra Langøya, eller man kan ta hurtigbåten til Tunstad og derifra ta turen over fjellet og ned til sanden. Man kan lande på den langgrunne sanden mot vest, men det er langgrunt, og den fine sanden suger fast båten og gjør det umulig å få den flyttet. Oppankring ved berget nord for stranden er å anbefale. Ellers er det en vik nedenfor bebyggelsen med god dybde for de fleste fritidsbåter.
Hybridbarlind

**Hybridbarlind**  (latin: *Taxus X media*) er et hybrider av arter  i barlindslekten. Trærne kultiveres og krysses i botaniske hager og parker, bl.ant annet i Storbritannia. Det finnes minst to vellykkede hybrider:

* **«Wards barlind»** - ***Ward's Yew*** *(Taxus* X *media* = syn. *Taxus baccata* X *cuspidata)* er en krysning av vanlig barlind og japansk barlind *(Taxus cuspidata)*. Den har blader som vanlig barlind,.
* **«Hicks barlind»** – ***Hick's Yew*** *(Taxus baccata* X *cuspidata* 'Hicksii') er en kloning av samme hybrid, og minner om irsk barlind. Klonet i 1900, inntil 9 meter høy. Hunnplante med store frukter, bladene mer gule på undersidenog med en myk spiss ytterst. Kan også minne om plommebarlind *(Cephalotaxxus harringtonia* 'Fastigiata'), men Hick's barlind har mindre blader uten hvit underside.
* ***Hybridbarlind*** *(Taxus* x *hunnewelliana* = syn. *Taxus cuspidata* X *canadensis)* er en hybrid mellom japansk barlind *(Taxus cuspidata)* og kanadisk barlind *(Taxus canadensis)*.

 
Plantene er generelt antatt å være **giftig**. Alle de tre krysningsartene har giftige skudd, blader og bær. 

## Referanser




## Eksterne lenker
*
Tord Gustavsen Quartet

**Tord Gustavsen Trio** består av Tord Gustavsen (piano), Jarle Vespestad (trommer) og, siden 2022, Steinar Raknes (kontrabass).

**Tord Gustavsen Quartet**, sprang ut fra den opprinnelige trioen og bestod av Tord Gustavsen (piano), Mats Eilertsen (bass), Jarle Vespestad (trommer) og Tore Brunborg (saksofon). Sigurd Hole erstattet Eilertsen som bassist i 2015. Kvartetten var særlig aktiv i perioden 2010-2016, gav ut tre album og drev omfattende internasjonal turnering.

## Utgivelser
**Tord Gustavsen Quartet:**
* *The Well* (2012)

**Tord Gustavsen trio:**
**[[Opening]]* (2022)
**[[Being There]]* (2007)
**[[The Ground]]* (2005)
**[[Changing Places]]* (2003)

## Referanser


## Eksterne lenker
* Offisielt nettsted
* 
* Tord Gustavsen trio hos Groove.no
Interbau

**Interbau** var et beboelsesprosjekt, bygget som del av den internasjonale byggeutstillingen i 1957 i Hansaviertel-området i bydelen Mitte i Berlin.

Mens de arbeidet innen for strenge rammer som gjaldt størrelse, layout og kostnader, designet førtiåtte arkitekter en mengde forskjellige hus, både lave og høye, med mange permutasjoner i plan.  

Blant arkitektene var:  

*Alvar Aalto
*Jacob Bakema
*Otto Bartning
*Paul Baumgarten
*Luciano Baldessari
*Le Corbusier
*Werner Düttmann
*Wils Ebert
*Egon Eiermann
*Walter Gropius
*Arne Jacobsen
*Fritz Jaenicke and Sten Samuelson
*Gustav Hassenpflug
*Günter Hönow
*Ludwig Lemmer
*Wassili Luckhardt
*Oscar Niemeyer
*Godber Nissen
*Sepp Ruf
*Otto Senn
*Hans Scharoun
*Franz Schuster
*Max Taut
*Pierre Vago
*Jo van den Broek  
## Galleri

Bilde:Hansa4tel_2a.jpg|Arkitekt: Alvar Aalto
Bilde:Hansa4tel_3a.jpg|Punkthus. Arkitekter: Lopez/Beaudouin og Schwippert
Bilde:Hansa4tel_6a.jpg|Arkitekter: Oscar Niemeyer
Bilde:Berlin Kongresshalle BW 1.jpg|Kongresshallen (Hugh Stubbins).
Bilde:Corbusierhaus B-Westend 06-2017.jpg|Unité d'habitation, Corbusierhaus (Le Corbusier)


## Eksterne lenker
* Hansaviertel
* Bürgerverein Hansaviertel
Gehør

**Gehør** er et menneskes evne til å oppfatte et budskap basert på lyd og omhandler også evnen til å oppfatte toneforhold og musikalske strukturer.

Begrepet brukes innenfor musikk om evnen til å oppfatte og gjenskape toner, hvor en graderer denne evnen i:
*Absolutt gehør
*Relativt gehør
*Tonedøvhet

## Referanser
Torreya grandis

***Torreya grandis*** er en art av nøttebarlindslekten som vokser bare i det sørlige Kina.

Det er i tillegg to varianter av arten med ulike geografisk distribusjon: 
* *Torreya grandis* var. *fargesii* = syn. *[[Torreya fargesii]]* - øst-Kina
* *Torreya grandis* var. *yunnanensis* = syn. *Torreya fargesii* var. *yunnanensis* - Sørvest-Kina

Treet blir 10-15 meter høyt, og likner i mangt på barlind. Kronen er konisk. Bladene blir inntil 5&nbsp;cm lange.

Slekten grupperes i druetaksfamilien *(Pseudotaxaceae)*, men som i daglig bruk like godt kan henføres til barlindfamilien *(Taxaceae)* i bred forstand.

## Eksterne lenker
*
Japansk nøttebarlind

**Japansk nøttebarlind** eller «Japanese nutmeg», «Kaya» (latin: *Torreya nucifera*) er en art av nøttebarlindslekten som vokser bare i det sørlige Japan og på øya Jeju sør for Sør-Korea.

Treet blir 15-25 meter høyt, og likner i mangt på barlind. Kronen er konisk. Bladene blir inntil 3 cm lange. Treet er som regel enkjønnet eller stort sett enkjønnet.

Slekten grupperes i druetaksfamilien *(Pseudotaxaceae)*, men som i daglig bruk like godt kan henføres til barlindfamilien *(Taxaceae)* i bred forstand. 

## Eksterne lenker
* 
* Arboretum de Villardebelle – *Torreya nucifera*
Kilian Stobæus

**Kilian Stobæus (den eldre)** (født 6. februar 1690 i Vinslöv, død 17. februar 1742 i Lund) var en svensk naturforsker, lege og historiker. 

## Liv og virke
### Bakgrunn
Han var sønn av akademirantmesteren Nils Stobæus. Selv om Stobæus ble født i Skåne vokste han opp hos en onkel i Göteborg. 

I 1709 ble han student i Lund og etter å ha studert der ble han i doktor i medisin i 1721. 

### Karriere
I 1724 ble han stadslege i Göteborg, men dro tilbake til Lund året etter. I 1728 ble Stobæus professor i *Philosophia naturalis et physica experimentalis* (naturhistorie og fysikk), og fra 1732 ble han professor i historie.

Stobæus ble betegnet som fremstående, både som lærer, forfatter og samler. Han oppnådde å få stor allmenn respekt ved universitetet. Stobæus lot mange lovende studenter, deriblant den unge Carl von Linné, å få bo kostnadsfritt i hans privatbolig i Lund. Av andre markante studenter under Stobæus var Nils Rosén von Rosenstein og Sven Lagerbring. Innenfor naturvitenskapen arbeidet Stobæus særlig med studiet av fossiler. På det historiske feltet innførte han nye retninger som studie av fornminne og numismatikk. Han opparbeidet store samlinger som siden ble overtatt av universitetet i Lund.

I 1906 ble det satt opp en byste av Stobæus laget av Walter Runeberg på universitetsplassen i Lund.

## Referanser


## Eksterne lenker
* Stobæus biografi fra ''Svenskt biografiskt handlexikon'' (svensk)
* Lu.se – Medicinska fakultetens milstolpar, Kilian Stobæus – Biografi om Stobæus ved Lunds universitet.
Kitzsteinhorn

**Kitzsteinhorn** er et fjell i Alpene. Fjellet ligger i distriktet Kaprun i Salzburg i Østerrike. Kitzsteinhorn er en del av fjellkjeden Tauern i det østlige området av Alpene og når en høyde på 3&nbsp;203 meter. Toppen ble besteget for første gang i 1828 av Johann Entacher.

Man kan nå toppen ved å ta Kaprun Gletscherbahnen fra dalstasjonen ved 911 m. Lenge var dette den høyeste Taubanen i verden med en høyde på 113,6 m over bakken på det høyeste. Taubanen åpnet i 1965, og åpnet opp isbreene Schmiedingerkees og Maurerkees, som da ble de første skibakkene på isbreer i Østerrike. I 1974 ble det åpnet en kabelbane gjennom en 3&nbsp;295 m lang tunnel i fjellet, som gikk parallelt med taubanen for å få større kapasitet. 

Kaprunulykken fant sted da denne kabelbanen tok fyr den 11. november 2000 og i alt 155 mennesker mistet livet. Kabelbanen ble ikke tatt i bruk igjen, og for å erstatte denne ble det bygget en funitel året etter som kunne ta 24 personer. I 2002 åpnet det i tillegg en gondolbane.

## Eksterne lenker
* 
:Nettside (Tysk)
:Nettside (Engelsk)